Але перш за ўсё таму, што канкрэтным крыніцазнаўчым захадам і нават архіўным пошукам непазбежна папярэднічае этап атрыбуцыі ў шырокім сэнсе слова, а менавіта высвятленне ступені прыналежнасці тых ці іншых артэфактаў да гісторыі айчыннага мастацтва. Такое становішча абумоўлена як асаблівасцямі гістарычнага шляху нашай культуры, так і спецыфікай развіцця навукі пра яе.